આ ઘટનાના સાક્ષી એવા જમ્મુ-કાશ્મીર પોલીસના આઈજી મુનીર અહેમદ ખાને જણાવ્યું હતું કે કાશ્મીરમાં હાલ સુરક્ષા દળ આતંકવાદ વિરોધી અભિયાનમાં વ્યસ્ત છે ત્યારે ૧૦૦ કરતાં વધારે દેખાવકારોએ તેમના પર પથરા ફેંક્યા હતા. દુજાના અને તેનો સ્થાનિક સાથી આરિફ લીલહારી પુલવામાના હકરીપુરા વિસ્તારમાં છુપાયો હોવાની બાતમી મળ્યા બાદ સવારે ઝપાઝપી શરૂ થઈ હતી ત્યારે એક સમયે તો એમ લાગ્યું કે જેની ઘેરાબંધી કરાઈ છે, તે અબુ દુજાના છે કે અન્ય કોઈ? અમે સતર્ક હતા અને વ્યૂહ ઘડતા રહ્યા હતા. સવારે આઠ વાગ્યા સુધી ત્યાં પથરમારો ન થતાં અમને ખાતરી થઈ કે તે અબુ દુજાના છે. ત્યાંના લોકો દુજાના પ્રતિ ભારોભાર માન અને સહાનુભૂતિ દર્શાવે છે. તેણે ભારતીય સુરક્ષા દળોની શરણાગતિ સ્વીકારવાનો નનૈયો ભણી દેતાં અમે તેના ઘરને સળગાવી દેતાં તે અને તેનો સાથીદાર કાટમાળ હેઠળ દબાઈને મરણ પામ્યા હતા. તેમની લાશ થોડી સળગી ગઈ હતી.